cyanic-selkie/wikianc huggingface dataset:
Spider-Man
Vyande
Skrywers en kunstenaars het deur die jare 'n magdom superskurke geskep wat Spider-Man se vyande is, in strokiesverhale en in ander media. Nes met die held die geval is, ontstaan die meeste skurke se superkragte met wetenskaplike ongelukke of die misbruik van wetenskaplike tegnologie. Baie het kostuums en kragte met 'n dieretema. Die bekendstes word hier onder genoem, in 'n chronologiese volgorde:
Anders as die meeste superhelde het Spider-Man nie 'n enkele skurk waarmee hy die meeste bots nie. Hy het egter drie aartsvyande:
Kinders
Deur die jare het Peter Parker verskeie biologiese kinders gehad, gewoonlik by Mary Jane Watson. Dit sluit in Spider-Girl (Mayday Parker) en Benjy Parker van die MC2 universe en Spiderling (Annie Parker) van Earth-18119.
Vroeë jare
In Forest Hills, Queens, New York, is Peter Parker 'n student aan die Midtown High School. Hy is 'n wetenskapslim weeskind wat by sy oom Ben en tante May woon. In Amazing Fantasy #15 (Augustus 1962) word gewys hoe hy op 'n wetenskapuitstalling deur 'n radioaktiewe spinnekop gebyt word en eienskappe van 'n spinnekop ontwikkel. Benewens verhoogde atletiese vermoëns kan hy ook aan mure en plafonne vasklou. Omdat hy goed is met wetenskap, ontwerp hy toestelle wat klewende webdrade uit sy polse kan skiet.
In The Amazing Spider-Man #1 (Maart 1963) sukkel Peter ondanks sy superkragte om tante May te help om die huur te betaal. As Spider-Man hou hy aan om misdade te beveg en die stad te red, maar sy heldedade ontlok die kritiek van die redakteur van die koerant Daily Bugle, J. Jonah Jameson. Hy het 'n grief teen Spider-Man en hou aan valse beskuldigings teen hom inbring, ondanks sy heldedade. Peter word deur mnr. Jameson as fotograaf gehuur om foto's van Spider-Man te neem, maar hy is onbewus daarvan dat Peter Spider-Man is.
Spider-Man veg teen sy vyande, wat superskurke met én sonder superkragte is. Sy aartsvyande is onder andere die Green Goblin, Doctor Octopus, Sandman, Chameleon, Lizard, Vulture, Electro en Mysterio – hy klop hulle die een ná die ander, maar Peter vind dit moeilik om 'n balans te vind tussen sy persoonlike en superheldbedrywighede. Later maak Peter klaar met hoërskool en skryf hy in aan die Empire State University ('n fiktiewe instelling), waar hy sy kamermaat en beste vriend, Harry Osborn, en meisie, Gwen Stacy, ontmoet. Tante May stel hom ook bekend aan Mary Jane Watson.
1970's
In #121 (Junie 1973) gooi die Green Goblin vir Gwen Stacy van 'n hoë toring af. Sy sterf tydens Spider-Man se reddingspoging en Spider-Man sweer wraak teen sy vyand. 'n Nota in #125 verduidelik dit was juis die sweepslageffek toe Spider-Man se spinnerakdrade haar so vinnig stop wat haar dood veroorsaak het. In die volgende uitgawe val Spider-Man die Green Goblin aan en oorrompel hom. Dit lyk of die skurk homself per ongeluk doodmaak tydens die geveg met Spider-Man.
Nadat Peter Gwen se dood verwerk het, ontwikkel hy gevoelens vir Mary Jane, en die twee "word vriende, eerder as minnaars". 'n Romantiewe verhouding ontstaan later wel, en Peter vra haar om te trou in #182 (Julie 1978). In die volgende uitgawe sê sy egter nee. In #185 gradueer Peter en hy raak later betrokke by die skaam Debra Whitman en die uitgaande, flirterige kostuumdief Felicia Hardy, ook bekend as die Black Cat.
1980's
Van 1984 tot 1988 het Spider-Man 'n swart kostuum met 'n wit spinnekopontwerp op die bors gedra. Die oorsprong van die swart kostuum was Secret Wars ('n beperkte minireeks), wat op 'n ander planeet afspeel waar Spider-Man deelneem aan 'n geveg tussen die aarde se grootste superhelde en -skurke.
Spider-Man hou aan om die kostuum te dra toe hy terugkeer, vanaf The Amazing Spider-Man #252. Die herontwerp van sy kostuum was omstrede en ongewild. Sy aanhangers het gevoel sy tradisionele rooi-en-blou kostuum is ikonies, soortgelyk aan dié van DC Comics se karakters soos Superman en Batman. Die skeppers het toe onthul die kostuum was 'n buiteaardse simbioot wat Spider-Man kan verwerp ná 'n moeilike stryd, hoewel die simbioot verskeie kere as Venom terugeer om wraak te neem.
Parker vra Mary Jane Watson in The Amazing Spider-Man #290 (Julie 1987) weer om te trou en sy sê ja twee uitgawes later. Die troue vind plaas in The Amazing Spider-Man Annual #21 (1987). David Michelinie, wat die storie gskryf het, het in 2007 gesê: "Ek dink nie hulle moes getrou het nie...Ek het 'n ander weergawe beplan wat nie gebruik is nie." Parker publiseer 'n boek met Spider-Man-foto's met die naam Webs en keer terug universiteit toe om biochemie te studeer in #310 (Desember 1988).
1990's
In die omstrede storielyn van die 1990's "Clone Saga" keer 'n kloon van Parker, wat in die 1970's deur die mal wetenskaplike Miles Warren, ook bekend as die Jackal, geskep is terug na New York nadat hy gehoor het tante May se gesondheid gaan agteruit. Die kloon het incognito as "Ben Reilly" geleef, maar neem nou die identiteit van Scarlet Spider aan en werk saam met Parker. Tot albei se verbasing dui nuwe toetse aan "Reilly" is die oorspronklike Spider-Man en "Parker" die kloon.
Om sake verder te kompliseer kondig Watson in The Spectacular Spider-Man #220 (Januarie 1995) aan sy verwag Parker se baba. Later laat 'n herrese Green Goblin (Norman Osborn) Watson vergiftig en veroorsaak dat Parker se ongebore dogter sterf. Die Green Goblin het die toetsresultate omgeruil in 'n poging om Parker se lewe te vernietig deur hom te laat glo hy is self die kloon. Reilly sterf terwyl hy Parker red in Peter Parker: Spider-Man #75 (Desember 1996), en sy liggaam verbrokkel dadelik tot stof, wat bevestig dat hy die kloon was.
In The Amazing Spider-Man (vol. 2) #13 (#454, Januarie 2000) sterf Watson skynbaar in 'n vliegtuigontploffing. Sy verskyn weer in (vol. 2) #28 (#469, April 2001), maar sy en Peter skei in die volgende uitgawe.
2000's
Die skepper van Babylon 5, J. Michael Straczynski, begin The Amazing Spider-Man skryf en dit word geïllustreer deur John Romita jr., vanaf (vol. 2) #30 (#471, Junie 2001). Twee uitgawes later ontmoet Parker, wat nou 'n onderwyser aan sy ou hoërskool is, die enigmatiese Ezekiel, wat soortgelyke kragte besit en voorstel Parker se vermoëns is nie 'n gelukskoot nie, maar dat hy 'n verbintenis het met 'n totem-spinnekopgees. In (vol. 2) #37 (#478, Januarie 2002) ontdek May Peter is Spider-Man, en dit lei tot 'n nuwe openheid in hulle verhouding. Parker en Watson raak versoen in (vol. 2) #50 (#491, April 2003), en in #512 (November 2004, nadat die oorspronklike nommers hervat is) vind Parker uit sy oorlede meisie Gwen Stacy het twee kinders by Norman Osborn gehad.
thumb|links|260px|'n Beeld van Spider-Man in 'n kroeg in [[Oxford.]] Hy sluit by die New Avengers-span aan in New Avengers #1-2. Nadat Parker, Watson en May se onderskeie huise vernietig is deur 'n waarsinninge voormalige skoolmaat van Parker met supermagte, trek hulle in Stark Tower in, en Parker begin werk as Tony Stark se assistent terwyl hy ook weer vryskutwerk by die Daily Bugle begin doen en aanhou klasgee. In die storie in 12 dele van 2005 "Spider-Man: The Other", ondergaan Parker 'n transformasie wat sy kragte laat ontwikkel. In Civil War #2 (Junie 2006) dwing die Superhuman Registration Act Spider-Man om sy ware identiteit in die openbaar te onthul. 'n Toenemende ongemaklikheid met die Registration Act laat hom ontsnap saam met May en Watson, en hulle sluit aan by die ondergondse beweging teen die registrasie.
In #537 (Desember 2006) word May ernstig gewond deur 'n sluipskutter wat deur Wilson Fisk gehuur is, en sy verval in 'n koma. Parker, wat desperaat is om haar te red, gaan 'n ooreenkoms aan met die demoon Mephisto. Dié red May se lewe in ruil daarvoor dat Parker en Watson instem dat hulle huwelik en enige herinnering daaraan uitgewis word. In dié veranderde werklikheid is Spider-Man se identiteit weer eens 'n geheim. In #545 (Januarie 2008) keer Watson terug en is sy koud teenoor hom.
Die omstrede storielyn "One More Day" rol baie van die storie terug vanweë die idees van die Marvel-hoofredakteur Joe Quesada, wat sê: "Dat Peter enkellopend is, is 'n intrinsieke deel van die fondament van die wêreld van Spider-Man." Dit veroorsaak wrywing tussen Quesada en die skrywer Straczynski, wat sy naam verwyder wil hê in die laaste twee uitgawes van die storielyn, maar hy word oorreed om dit in te hou.
Parker keer weer terug na die Daily Bugle, wat onder 'n nuwe redakteur tot The DB hernoem is. Hy sluit daarna by die alternatiewe koerant The Front Line aan. J. Jonah Jameson word in #591 (Junie 2008) die burgemeester van New York. Jameson se vervreemde pa, J. Jonah Jameson sr., trou in #600 (September 2009) met May.
2010's
Een van Doctor Octopus se Octobots slaag daarin om die Doctor en Spider Man se persoonlikhede om te ruil. Dit veroorsaak dat Peter vasgevang word in die Doctor se sterwende liggaam, terwyl hy Peter se lewe oorneem. Hoewel Peter nie die verandering ongedaan kan maak nie, slaag hy daarin om 'n swak skakel met die Doctor se brein te vestig, en hy dwing hom om al sy herinneringe te herleef; Otto Octavius verstaan Peter se ideale van mag en verantwoordelikheid en belowe om Peter se lewe met waardigheid voort te sit as 'n "Superieure" Spider-Man.
'n Deel van Peter oorleef in sy oorspronklike liggaam in die vorm van 'n onderbewussyn. Later besef Otto hy het gefaal in sy rol as die "Superieure" Spider-Man en hy willig in dat Peter sy liggaam kan terugkry om Osborn te oorwin en Anna Maria Marconi, Otto se liefde, te red. Hierna begin Peter die verhoudings herstel wat deur Otto se arrogansie en nalatigheid beskadig is, beide as Peter Parker en Spider-Man. Hy neem ook die leisels oor van Parker Industries, 'n klein maatskappy wat Otto gestig het nadat hy by Horizon Labs weg is.
2020's
Peter sterf terwyl hy teen Kindred veg. Terwyl hy dood is, onthou Peter se bewussyn die noodlottige dag aan die begin van One More Day; Kindred is gewillig om Peter te laat herleef.
Kulturele impak en erfenis
In The Creation of Spider-Man skryf die strokiesverhaalredakteur en -historikus Paul Kupperberg die karakter se superkragte is "nie te oorspronklik nie"; wat wel oorspronklik is, is dat hy buite sy geheime identiteit 'n "bleeksielige hoërskoolleerling" is. Anders as ander superhelde, sluit Spider-Man 'n "groot dosis seepopera en elemente van melodrama" in. Kupperberg voel Lee en Ditko het iets nuuts geskep in die wêreld van strokiesprente: "'n superheld met foute en alledaagse probleme". Dié idee het gelei tot 'n "strokiesprentrevolusie".
thumb|links|260px|Die destydse Amerikaanse president, [[Barack Obama, gee in die Withuis voor hy is vasgevang in die web van 'n seun in 'n Spider-Man-kostuum.]] Die onsekerheid en vrese in Marvel se strokiesboeke van die vroeë 1960's, soos The Amazing Spider-Man, The Incredible Hulk, The Fantastic Four en The X-Men, het die era van 'n nuwe soort superheld ingelui: een wat baie verskil van die selfversekerde, magtige superhelde van tevore, en dit het die publiek se siening van hulle verander. Nadat 'n werklike adres in Forest Hills, Queens, as May Parker s'n verskyn het, het die inwoners van die huis baie briewe van kinders aan die superheld ontvang.
Spider-Man het een van die makliks herkenbare karakters in die wêreld geword en is al gebruik om speelgoed, speletjies, graankos, lekkergoed, seep en talle ander produkte te verkoop. Hy is ook al dikwels deur maatskappye as 'n gelukbringer gebruik. Toe Marvel in 1991 die eerste strokiesboekmaatskappy word op die New Yorkse Aandelemark, het The Wall Street Journal aangekondig: "Spider-Man kom na Wall Street"; reklame vir die geleentheid het ingesluit dat 'n man in 'n Spider-Man-kostuum Stan Lee na die aandelemark vergesel het.
Sedert 1962 is honderdmiljoene strokiesboek met Spider-Man al oor die wêreld heen verkoop. Spider-Man is die wêreld se winsgewendste held. In 2014 het gelisensieerde produkte wêreldwyd sowat $1,3 miljard laat inrol. Dit oortref die gesamentlike syfers vir Batman, Superman en die Avengers.
Toe Marvel 'n storie wou uitreik met die onmiddellike gevolge van die aanvalle op 11 September 2001, het die maatskappy die Desember 2001-uitgawe van The Amazing Spider-Man daarvoor gekies. In 2006 het 'n artikel in die tydskrif BusinessWeek Spider-Man aangewys as een van die 10 intelligentste karakters in Amerikaanse strokiesverhale.
Ontvangs
In 2005 het die TV-netwerk Bravo se reeks Ultimate Super Heroes, Vixens, and Villains verklaar Spider-Man is die nommereen-superheld. Die tydskrif Empire het hom vyfde geplaas op sy lys van grootste strokieshelde van alle tye, en die tydskrif Wizard het Spider-Man as die derde grootste strokieskarakter op hulle webtuiste gelys.
In 2011 het die webtuiste IGN hom derde geplaas op sy lys van top-100-strokiekarakters van alle tye, ná DC Comics se Superman en Batman. In 2014 het IGN hom geïdentifiseer as die grootste Marvel Comics-karakter van alle tye.
In 2015 is Spider-Man in 'n meningspeiling deur die webtuiste Comic Book Resources aangewys as die grootste Marvel-karakter van alle tye. IGN het hom beskryf as die Jan Alleman wat gewone mense verteenwoordig, maar het ook opgemerk hy is uniek in vergelyking met ander topsuperhelde dansky sy baie gebreke as 'n superheld. Volgens dié webtuiste is hy een van die tragiesste superhelde van alle tye, maar ook "een van die snaaksste en sarkastiesste superhelde wat bestaan". Empire het Spider-Man geprys vir sy humorsin en snaakse sêgoed wanneer 'n krisis hom in die gesig staar. Die webtuiste het sy ikoniese superheldhoudings as 'n "topkunstenaar se droom" beskryf.
George Marston van die webtuiste Newsarama het Spider-Man se oorsprong die beste oorsprongstorie van alle tye genoem en gesê sy oorsprong "kombineer al die mees klassieke aspekte van patos, tragedie en wetenskaplike wonder in 'n perfekte mengsel vir 'n superheldoorsprong."
Vergelykings in die ware lewe
Regte mense wat al vir hulle kloutery met Spider-Man vergelyk is, sluit die volgende in:
Pinulasma
Pinulasma is 'n genus van sponsdiere uit die klas van die Hexactinellida.
Homaxinella
Homaxinella is 'n genus van sponsdiere uit die klas van die Demospongiae (gewone sponse).
Dimorphotheca spectabilis
Dimorphotheca spectabilis is 'n plant wat hoort tot die genus Dimorphotheca. Die spesie is endemies aan Gauteng, Limpopo Mpumalanga en Noordwes.
Harry Houdini
Harry Houdini (gebore Erik Weisz, later Ehrich Weiss of Harry Weiss, 24 Maart 1874 - 31 Oktober 1926) was 'n Hongaarsgebore Amerikaanse kulkunstenaar en waaghals, bekend vir sy sensasionele ontsnappogings.
Arctotheca
Arctotheca is 'n blomplant genus wat hoort tot Asteraceae en is inheems aan Suider-Afrika. Spesies van die genus kom in Lesotho, Mosambiek, Namibië en Suid-Afrika voor.
Hesperantha leucantha
Hesperantha leucantha is 'n meerjarige blomplant en geofiet wat tot die genus Hesperantha behoort en is deel van die fynbos. Die spesie is inheems aan KwaZulu-Natal, Lesotho, Mpumalanga, Oos-Kaap en die Vrystaat.
Arctotheca
Spesies
Daar is 5 spesies wat tot die genus hoort:
Harry Houdini
In 1904 het duisende mense hom dopgehou terwyl hy probeer ontsnap uit spesiale handboeie. 'n Ander toertjie het gesien hoe hy lewend begrawe is en net in staat was om homself op die oppervlak te klou. Terwyl baie mense vermoed het dat hierdie ontsnappings vervals was, het Houdini homself voorgestel as die plaag van valse spiritualiste. As president van die Society of American Magicians was hy gretig om professionele standaarde te handhaaf en bedrieglike kunstenaars bloot te lê. Hy was ook vinnig om iemand te dagvaar wat sy ontsnappingstoertjies naboots.
Houdini het verskeie films gemaak, maar sy optrede gestaak toe hy nie meer geld kon maak nie. Hy was ook 'n ywerige vlieënier en het gepoog om die eerste man te word om 'n vliegtuig in Australië te vlieg.
Vroeë lewe
Erik Weisz is in Boedapest gebore in 'n Joodse gesin.
Weisz arriveer op 3 Julie 1878 in die Verenigde State van Amerika met die SS Fresia saam met sy ma (wat swanger was) en sy vier broers. Die gesin het hul van verander na die Duitse spelling Weiss, en Erik het Ehrich geword.
Ruschia lisabeliae
Ruschia lisabeliae is 'n vetplant uit die vygiefamilie en is endemies in Suid-Afrika. Dit kom in die Wes-Kaap voor.
Brent Jennings
Brent Jennings is 'n Amerikaanse akteur. Hy is bekend vir sy rolle in die rolprente Witness (1985), Red Heat (1988), Another 48 Hrs. (1990), en Moneyball (2011).
Raphia monbuttorum
Raphia monbuttorum is 'n struik wat deel is van die Arecaceae familie. Die plant is inheems aan Demokratiese Republiek die Kongo, Gaboen, Kameroen, Nigerië, Republiek die Kongo, Sentraal-Afrikaanse Republiek, Soedan en Tsjad.
Homaxinella balfourensis
Homaxinella balfourensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Natriumbromied
Natriumbromied is 'n verbinding van natrium en broom met formule. Dit is 'n sout van die suur waterstofbromied en die basis natriumhidroksied.
Dit is 'n kleurlose of wit materiaal wat diamagneties en elektries isolerend is. Die bandgaping is direk maar taamlik breed (4,09 eV)
natriumbromied word uit seewater en ander bogrondse en ondergrondse waters verkry. Die sout word gebruik in vloeistowwe wat in die olie- en gaseksplorasie gebruik word. In kragstasies wat steenkool verbrand word dit gebruik om kwikdamp af te vang. Dit vind ook in watersuiwering toepassing
Die sout is in die 19de en vroeë 20ste eeu toegepas teen epilepsie, maar vandag word dit net by honde en katte soms nog gebruik.
Eienskappe
By indamping van 'n versadigde oplossing van natriumbromied word 'n hidraat .2 gevorm. Hierdie hidraat het by kamertemperatuur 'n waterdampdruk van 0,34 relatief teenoor water. Dit is die enigste bekende hidraat.
As chloorgas deur 'n oplossing van natriumbromied gevoer word, tree 'n redoksreaksie op:
Die chloor oksideer die bromiedione tot die element broom. Hierdie reaksie kan gebruik word om uit seewater broom te verkry. By verdamping slaan eers tafelsout neer. As dit verwyder is, bly 'n oplossing oor waarin bromide gekonsentreer is. Behandeling met chloor stel broom vry.
Parlementsgebou (Hongarye)
Die Parlementsgebou van Hongarye (Hongaars: Országház, [ˈorsaːkhaːz]) is geleë in Boedapest, en is die amptelike setel van die Hongaarse regering. Dit het meer as 19 jaar geneem om te bou, en is in 1904 voltooi. Die Parlementsgebou is aan die Donau geleë en tydens die Oostenryks-Hongaarse Monargie opgerig. Die gebou, wat 96 m hoog en 268 m lank is, is nog steeds die grootste in Hongarye en die grootste gebou in Boedapest.
1 Johannes
Die eerste brief van Johannes is die 23ste boek in die Nuwe Testament van die Bybel. In hierdie brief is daar blyke van kommer oor die feit dat gelowiges in die war gebring word deur dwaalleraars wat beweer dat die Seun van God nie werklik mens geword het nie en dat Jesus dus nie die Christus is nie. Wie dit glo, kan nie in gemeenskap met God en met Jesus Christus leef nie en kan ook nie in die regte verhouding tot medegelowiges staan nie. Christus Jesus is die Seun van God wat mens geword het. Wie dit nie bely nie, is 'n antichris. God is lig en God is liefde. Wie aan God behoort, lewe in die lig en in die liefde. Dit is die voorwaarde vir gemeenskap met God en met die medegelowiges.
Evangelie volgens Lukas
Die Evangelie volgens Lukas is die derde evangelie en ook die derde boek in die Nuwe Testament. Die Evangelie verkondig Jesus as Verlosser, nie net van Israel nie maar van die hele mensheid. 'n Groot deel van hierdie Evangelie bevat dieselfde gegewens as Matteus en Markus, maar aangesien Lukas volgens oorlewering 'n dokter was, voeg die skrywer uit eie ondersoek heelwat gegewens met 'n mediese agtergrond by.
Daar is byvoorbeeld die uitgebreide verhaal oor die geboorte van Jesus, die opwekking van die seun by Nain, die verhale oor Saggeus en die Emmausgangers, 'n hele aantal gelykenisse waaronder dié van die barmhartige Samaritaan en van die verlore seun.
Holoxea violacea
Holoxea violacea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Holoxea en tot die familie Ancorinidae. Die wetenskaplike naam van die spesie is die eerste keer geldig gepubliseer in 1973 deur Boury-Esnault.
Boeda
Boeda (Hongaars: Buda; uitgespreek [ˈbudɒ]) is die voormalige hoofstad van die Koninkryk van Hongarye en vorm vandag die westelike deel van Hongarye se hoofstad, Boedapest. Boedapest is gevorm op 17 November 1873 toe Boeda, Óbuda en Pest saamgesmelt het.
Hesperantha luticola
Hesperantha luticola is 'n meerjarige blomplant en geofiet wat tot die genus Hesperantha behoort. Die spesie is endemies aan die Noord-Kaap.
Hesperantha longicollis
Hesperantha longicollis is 'n meerjarige blomplant en geofiet wat tot die genus Hesperantha behoort. In Suid-Afrika is die spesie inheems aan die Gauteng, Limpopo, Mpumalanga, Noordwes en die Vrystaat. In die res van Afrika kom dit voor in Botswana, Eswatini, Malawi, Zambië en Zimbabwe.
Hesperantha longituba
Hesperantha longituba is 'n meerjarige blomplant en geofiet wat tot die genus Hesperantha behoort. Die spesie is inheems aan Lesotho, Oos-Kaap en die Vrystaat.
Jean Rhys
Jean Rhys, ( gebore Ella Gwendolyn Rees Williams; 24 Augustus 1890 – 14 Mei 1979) was 'n Britse romansier. Sy is gebore, en het grootgeword, in die karibiese eiland van Dominica. Sy was vanaf 16-jarige ouderdom hoofsaaklik woonagtig in Engeland, waarnatoe sy gestuur is vir haar opvoeding. Sy is veral bekend vir haar roman Wide Sargasso Sea (1966), wat geskryf is as voorloper tot Charlotte Brontë se Jane Eyre. In 1978 is sy aangestel as 'n Kommandeur van die Orde van die Britse Ryk vir haar skryfwerk.
Vroeë lewe
Rhys se vader, William Rees Williams, was 'n Walliese mediese dokter en haar moeder, Minna Williams, née Lockhart, 'n derde-generasie Dominikaanse kreoolse persoon van Skotse afkoms. ("Kreools" is in daardie tye algemeen gebruik om te verwys na enige persoon wat op die eiland gebore is, hetsy van Europese- of Afrika afkoms, of albei.) Sy het 'n broer gehad. Haar moeder se familie het 'n landgoed ('n voormalige plantasie) op die eiland gehad.
Rhys is in Dominica opgevoed tot die ouderdom van 16, toe sy na Engeland gestuur is om by 'n tante te woon, aangesien haar verhouding met haar moeder stroef was. Sy het die Perse School for Girls in Cambridge bygewoon, waar sy as buitestaander, en om haar aksent, gespot is. Sy het teen 1909 twee terme aan die Royal Academy of Dramatic Art in Londen bygewoon. Haar instrukteurs het getwyfel of sy ooit sal leer om "behoorlike Engels" te praat, en het haar vader aangeraai om haar weg te neem. Omdat Williams nie as aktrise opgelei kon word nie, en geweier het om na die Karibiese Eilande terug te keer soos haar ouers wou, het sy met uiteenlopende sukses as 'n koormeisie gewerk en die name Vivienne, Emma of Ella Gray aangeneem. Sy het deur Brittanje se klein dorpies getoer en telkens teruggekeer na haar "kamers" in die vervalle woonbuurte van Londen.
Erik Jensen (akteur)
Erik Jensen (gebore 20 Julie 1970) is 'n Amerikaanse akteur, regisseur, en skrywer. Hy is bekend vir sy rolle in die televisiereekse 30 Rock (2006), The Walking Dead (2010), en Mr. Robot (2015).
Jean Rhys
Vroeë lewe
Nadat haar vader in 1910 gesterf het, het dit gelyk of Rhys geëksperimenteer het om as 'n "demimondaine" te leef. Sy het die minnares geword van die welgestelde aandelemakelaar Lancelot Grey Hugh Smith, wie se vader, Hugh Colin Smith, Goewerneur van die Bank van Engeland was. Alhoewel hy 'n vrygesel was, het Smith nie aangebied om met Rhys te trou nie, en hul verhouding het gou geëindig. Hy kon egter steeds af en toe finansiële hulp bied. Sy het begin skryf (na o.a. 'n byna dodelike aborsie. Nie Smith se kind nie), en 'n vroeë weergawe van haar roman, Voyage in the Dark, geskryf. In 1913 was sy 'n tyd lank in Londen selfonderhoudend.
Tydens die Eerste Wêreldoorlog het Rhys as 'n vrywillige werker in 'n soldatekantien gedien. In 1918 het sy in 'n pensioenkantoor gewerk.
Huwelik en familie
In 1919 is Rhys getroud met Willem Johan Marie (Jean) Lenglet, 'n Frans-Nederlandse joernalis, spioen en liedjieskrywer. Dit was die eerste van haar drie huwelike. Sy en Lenglet het deur Europa rondgedwaal. Hulle het twee kinders gehad, 'n seun wat jonk gesterf het, en 'n dogter. Hulle is in 1933 geskei, en hul dogter het meestal by haar vader gewoon.
Die volgende jaar het Rhys met Leslie Tilden-Smith, 'n Engelse redakteur, getrou. In 1936 is hulle vlugtig na Dominica. Dit was die eerste keer dat Rhys teruggekeer het na Dominica sedert sy vroeër Cambridge toe is. Sy het aangekom by 'n verwaarloosde landgoed, en die toestande op die eiland het ook versleg. Sy het namens haar broer (Oscar), wat in Engeland gewoon het, 'n paar finansiële sake behartig, en 'n skikking aangegaan met 'n vrou van gemengde ras, wat 'n buite-egtelike kind van haar broer gebaar het.
In 1937 het Rhys 'n vriendskap aangeknoop met die romanskryfster Eliot Bliss (wie se voornaam sy aangeneem het). Die twee vroue het Karibiese agtergronde gedeel. Hul korrespondensie is bewaar.
In 1939 het Rhys en Tilden-Smith na Devon verhuis, waar hulle vir etlike jare gewoon het. Hy is oorlede in 1945. In 1947 trou Rhys met Max Hamer, 'n prokureur en die neef van Tilden-Smith. Hy is skuldig bevind aan bedrog en is ná hul huwelik tronk toe gestuur. Hy is in 1966 oorlede.
Skryfloopbaan
In 1924 het Rhys onder invloed van die Engelse skrywer Ford Madox Ford gekom. Nadat sy Ford in Parys ontmoet het, het Rhys kortverhale onder sy beskerming geskryf. Ford het besef dat haar ervaring as 'n banneling aan Rhys 'n unieke oogpunt verleen het, en het haar "singular instinct for form" geprys. "Coming from the West Indies, het [Ford] verklaar, 'with a terrifying insight and... passion for stating the case of the underdog, she has let her pen loose on the Left Banks of the Old World'." Hy het dit geskryf in sy voorwoord tot haar debuutkortverhaalbundel, The Left Bank and Other Stories (1927).
Dit was Ford wat voorgestel het sy verander haar naam van Ella Williams na Jean Rhys. Haar man was destyds in die tronk.
Arctotheca marginata
Arctotheca marginata is 'n plant wat hoort tot die genus Arctotheca. Die spesie is endemies aan Noord-Kaap en kom op die Bokkeveldberge-eskarp naby Nieuwoudtville voor waar dit deel van die fynbos is. Daar is twee subpopulasies op een plaas en dit word bedreig deur oorbeweiding en die onttrekking van grondwater.
Beloöziorski (Kalmikië)
Beloöziorski (Russies: Белоозёрский) is 'n dorpie in Kalmikië, Rusland wat tot die Joesta Plaaslike Munisipaliteit van die gelyknamige rajon behoort. Dit lê 79 kilometer suidwes van die rajon se setel, Tsagan Aman.
Jean Rhys
Skryfloopbaan
Rhys het by Ford en sy jarelange vriendin, Stella Bowen, ingetrek. 'n Liefdesverhouding met Ford het ontstaan, wat sy in fiksie-vorm uitgebeeld het in haar roman Quartet (1928). Haar protagonis is 'n gestrande buitelander, Marya Zelli, wat in die oë van vreemdelinge moet kyk as haar man in Parys gearresteer word. Die gelyknamige rolprentverwerking van die roman uit 1981, Quartet, is deur Merchant Ivory Productions vervaardig. Maggie Smith, Isabelle Adjani, Anthony Higgins en Alan Bates vertolk die hoofrolle.
Beloöziorski (Kalmikië)
Demografie
Volgens Sensus 2010 het Beloöziorski 121 inwoners gehad. Etniese Kalmikiërs vorm die meerderheid van die dorpie se bevolking.
Jean Rhys
Skryfloopbaan
In After Leaving Mr. Mackenzie (1931) is die protagonis, Julia Martin, 'n meer ontrafelde weergawe van Marya Zelli, en sy bevind haar op die sypaadjies, kafees en goedkoop hotelkamers van Parys.
Met Voyage in the Dark (1934) het Rhys voortgegaan om 'n verwaarloosde, wortellose vrou, uit te beeld. Hier is die verteller, Anna, 'n jong koormeisie wat in die Wes-Indiese Eilande grootgeword het en in Engeland vervreemd voel.
Good Morning, Midnight (1939) word dikwels beskou as 'n voortsetting van Rhys se eerste twee romans. Hier gebruik sy 'n gewysigde bewussynstroomtegniek om die ervarings van 'n ouerwordende vrou, Sasha Jansen, wat 'n alkoholis is, slaappille neem, en obsessief is oor haar voorkoms, uit te beeld, en wat rondslenter in Parys. Good Morning, Midnight is egter, in die lig van die uitbreek van die Tweede Wêreldoorlog as te neerdrukkend beskou, terwyl lesers optimisme gesoek het. Dit het oënskynlik Rhys se literêre loopbaan beëindig.
In die 1940's het Rhys haar merendeels aan die openbare lewe onttrek. Van 1955 tot 1960 het sy in Bude, Cornwall, gewoon, waar sy ongelukkig was, en dit "Bude the Obscure" genoem het, voordat sy na Cheriton Fitzpaine, 'n klein dorpie in Devon, verhuis het.
In 1968 het André Deutsch 'n versameling van Rhys se kortverhale onder die titel Tigers are Better-Looking gepubliseer, waarvan agt kortverhale geskryf is tydens Rhys se jare van ontnugtering en onsekerheid in die 1950's, en nege heruitgegee is uit haar bundel van 1927, The Left Bank and Other Stories. Haar kortverhaal uit 1969, I Spy a Stranger, wat uitgegee is deur Penguin Books, is in 1972 vir televisie verwerk vir die BBC se Thirty-Minute Theatre, met Mona Washbourne, Noel Dyson, Hanah Maria Pravda en Basil Dignam in die hoofrolle. In 1976 het Deutsch 'n verdere kortverhaalbundel getiteld Sleep It Off Lady gepubliseer. Dit bestaan uit 16 stukke wat gekies is uit 'n skryfloopbaan van nagenoeg 75 jaar, beginnende by die einde van die 19de eeu.
Latere jare
Rhys het vanaf 1960 tot en met haar afsterwe in Cheriton Fitzpaine in Devon gewoon. Sy het dit eenmaal beskryf as "a dull spot which even drink can't enliven much." Sy was nie juis beïndruk met haar laat opgang na literêre roem nie: "It has come too late." Tydens 'n onderhoud kort voor haar dood het sy dit bevraagteken of enige romansier, ook wat haarself betref, ooit werklik gelukkig kan wees: "If I could choose I would rather be happy than write... if I could live my life all over again, and choose...."
Afsterwe
Jean Rhys het op 14 Mei 1979 op 88-jarige leeftyd in Exeter gesterf; voordat sy 'n outobiografie kon voltooi wat sy enkele maande tevore begin dikteer het. Die onvolledige teks daarvan is in 1979 onder die titel Smile Please: An Unfinished Autobiography gepubliseer.
Quelea
Taksonomie
Daar is drie spesies:
Placinolopha
Placinolopha is 'n genus van sponsdiere uit die klas van die Homoscleromorpha.
Homaxinella brevistyla
Homaxinella brevistyla is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Homaxinella en tot die familie Suberitidae. Die wetenskaplike naam van die spesie is die eerste keer geldig gepubliseer in 1981 deur Hoshino.
Pornsak Songsaeng
Pornsak Songsaeng (Thai: พรศักดิ์ ส่องแสง) (gebore 2 November 1960 - 15 Oktober 2021) is 'n bekende Thai luk thung en mor lam sanger. Hy was gewild vir sy lied "Sao Jan Kang Koab".
Eksterne skakels
}
Arctotheca calendula
Arctotheca calendula is 'n plant wat hoort tot die genus Arctotheca. Die spesie is inheems aan KwaZulu-Natal, Lesotho, Noord-Kaap, Oos-Kaap en die Wes-Kaap. Dit is ook deel van die fynbos. Dit staan ook bekend as die: gousblom, soetgousblom en tonteldoekblom.
Pityrete
Pityrete is 'n genus van sponsdiere uit die klas van die Hexactinellida.
Jülich
Jülich (Nederlands: Gulik, in ou Duitse spelling ook Guelich of Gülich, Juliers) is 'n dorp in die Duitse deelstaat Noordryn-Wesfale, geleë in die Düren-distrik aan die Rur- of Roerrivier. Die dorp het 33, 670 inwoners met 'n oppervlakte van 90,40 km². Naburige stede sluit Düren, Eschweiler en Linnich in. Die stad lê ongeveer twintig kilometer ten ooste van die Nederlandse grens by Ubach-Palenberg en die Nederlandse dorp en munisipaliteit Landgraaf.
Placopegma
Placopegma is 'n genus van sponsdiere uit die klas van die Hexactinellida.
Homaxinella ensifera
Homaxinella ensifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Ruschia mariae
Ruschia mariae is 'n vetplant uit die vygiefamilie en is endemies in Suid-Afrika. Dit kom in die Oos-Kaap, vanaf Colesberg tot by Steytlerville, voor. Dit is deel van die Nama-Karoo-bioom en het 'n voorkomsgebied van 50 078 km². Die plant is geïdentifiseer na aanleiding van tien monsters wat in herbariums gekry is.
Mark Pilgrim
Mark Pilgrim (20 September 1969 – 5 Maart 2023) was 'n Suid-Afrikaanse mediapersoonlikheid wat talle radio- en televisieprogramme aangebied het, veral as 'n DJ op 5FM, 94.7 Highveld Stereo, 94.5 Kfm, Hot919 en toe Hot102.7fm. Op televisie het hy beide seisoene van Big Brother South Africa, die eerste seisoen van Big Brother Africa en die M-Net-speletjieprogram Power of 10 aangebied.
Radioloopbaan
Mark Pilgrim het sy radioloopbaan op Voice of Wits-kampusradio in die 80's begin. Hy het in 1995 by 5FM aangesluit. In 2003 het hy 5FM verlaat en by 94.7 Highveld Stereo in Johannesburg aangesluit. In Oktober 2007 het Pilgrim 'n musiekprogram aangebied wat gelyktydig op 2 radiostasies uitgesaai is (KFM en 94.7). Hy het aan die einde van Junie 2014 uit die radio getree, maar het 'n paar maande later teruggekeer na die splinternuwe Hot 91.9FM in Johannesburg, aanvanklik net 'n Saterdagoggendprogram 09:00 - 12:00 gedoen, maar uiteindelik voltyds teruggekeer na radio en doen ook Maandag tot Vrydag 9 vm – middag. In 2015 het hy 'n MTN Radio-toekenning vir die beste naweekradioprogram in Suid-Afrika ontvang, en in 2019 die Liberty Radio-toekenning vir die beste dagprogram in Suid-Afrika gewen. In 2021 is Pilgrim opgeneem in die South African Radio Awards Hall of Fame vir sy bydrae tot die radiobedryf.
Afsterwe
In Februarie 2022 is Pilgrim weer met kanker gediagnoseer, hierdie keer stadium 4 longkanker. Hy is op 5 Maart 2023 in die ouderdom van 53 oorlede.
Ken Jeong
Ken Jeong (gebore 13 Julie 1969) is 'n Amerikaanse akteur, skrywer, en vervaardiger. Hy is bekend vir sy rolle in die rolprente The Hangover (2009), The Hangover Part II (2011), Transformers: Dark of the Moon (2011), en The Hangover Part III (2013).
Ruschia marianae
Ruschia marianae is 'n vetplant uit die vygiefamilie en is endemies in Suid-Afrika. Dit kom in die Noord- en Oos-Kaap voor.
Frederik I van Denemarke
Frederik I (7 Oktober 1471 – 10 April 1533) was die koning van Denemarke en Noorweë. Hy was die tweede laaste Rooms-Katolieke monarg van Denemarke; latere konings het Lutheranisme aangehang nà die Protestantse Hervorming. As koning van Noorweë was Frederik uniek in die opsig dat hy nooit die land besoek het en nooit as koning gekroon is nie. Daarom was sy titel "Koning van Denemarke, die Vende en die Gote, verkose koning van Noorweë".
Lewe
Frederik was die jongste seun van die eerste Oldenburg-koning, Christiaan I van Denemarke, Noorweë en Swede. Kort ná sy pa se dood is die minderjarige Frederik in 1482 verkies tot medehertog van Sleeswyk en Holstein; die ander medehertog was sy oudste broer, koning Hans van Denemarke. In 1490, toe Frederik meerderjarig word, is die twee hertogdomme onder die broers verdeel.
Toe Hans sterf, het ’n groep adellikes die troon aan Frederik aangebied, maar hy het dit van die hand gewys omdat hy regtens geglo het die meeste Deense adellikes sou lojaal aan sy broerskind Christiaan wees. In 1523 is Christiaan II, die koning van Denemarke, Noorweë en Swede, deur sommige adellikes gedwing om te abdikeer en Frederik het die troon bestyg as koning Frederik I. Daarna het hy steeds die meeste van sy tyd by Gottorp, ’n kasteel en landgoed in die stad Sleeswyk, deurgebring.
Frederik het ’n sentrale rol gespeel in die verspreiding van Lutheranisme in Denemarke. In sy kroningsmanifes is hy die beskermheer van Rooms-Katolisisme in Denemarke gemaak. In dié rol het hy sy reg uitgeoefen om Rooms-Katolieke biskoppe in die land te kies. Christiaan II was onverdraagsaam teenoor Prostestantse leringe, maar Frederik was meer positief ingestel. Hy het byvoorbeeld opdrag gegee dat Lutherane en Rooms-Katolieke hul kerke deel en die eerste publikasie van die Bybel in Deens aangemoedig. In 1526, toe arrestasie en ’n verhoor die Lutherse hervormer Hans Tausen in die gesig staar weens kettery, het Frederik hom as sy persoonlike kapelaan aangestel om aan hom immuniteit te verskaf.
Tydens sy bewind het Frederik ’n oorlog tussen die Protestante en Rooms-Katolieke voorkom. In 1532 het hy Christiaan II, wat sy politieke terugkeer in Noorweë probeer bewerkstellig het, in hegtenis laat neem. Frederik is op 10 April 1533 in Gottorp in die ouderdom van 61 oorlede. Ná sy dood het die spanning tussen die Protestante en Rooms-Katolieke toegeneem en eindelik gelei tot die Grawevete (Grevens Fejde).
Homaxinella erecta
Homaxinella erecta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Homaxinella en tot die familie Suberitidae. Die wetenskaplike naam van die spesie is die eerste keer geldig gepubliseer in 1924 deur Brøndsted.
Melgisedek
Melgisedek was koning van Salem (later Jerusalem).
Hesperantha marlothii
Hesperantha marlothii is 'n meerjarige blomplant en geofiet wat tot die genus Hesperantha behoort en is deel van die fynbos. Die spesie is endemies aan die Noord-Kaap en die Wes-Kaap.
Melgisedek
Die storie
Na Abraham gevangenes en eiendom teruggeneem het van invallende leërs, bied Melgisedek vir hom brood en wyn aan, en seën hom. Melgesedek het nie deelgeneem aan die stryd nie, en Abraham gee vir hom 'n 10de van alles wat hy gevat het.
Homaxinella flagelliformis
Homaxinella flagelliformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Homaxinella en tot die familie Suberitidae. Die wetenskaplike naam van die spesie is die eerste keer geldig gepubliseer in 1886 deur Ridley & Dendy.
Badkoets
Die badkoets was vanaf die 18de eeu tot in die vroeë 20ste eeu 'n gewilde apparaat wat deur strandgangers gebruik is. Mense het hulle gewone klere in die badkoets uitgetrek en swemdrag aangetrek; die badkoets, wat op wiele was, is dan in die see ingetrek, sodat diegene in die badkoets op 'n beskutte, respektabele manier in die see kon baai. Badkoetse het houtmure, 'n dak, en wiele waarmee dit tot in die see gerol is, gehad. Soms was die mure van soliede hout; in ander gevalle is seil oor 'n houtraamwerk gespan. Die hout- of seilmure was gewoonlik aan die twee teenoorgestelde eindpunte, met gordyndeure aan die sykante van die badkoets.
Die gebruik van badkoetse as deel van die etiket vir swem in die see, is baie strenger op vroue as op mans toegepas. Beide geslagte wat respektabel wou optree moes egter van die badkoets gebruik gemaak het.
Mans en vroue het, veral in Brittanje, afsonderlik van mekaar in die see geswem, sodat diegene van die teenoorgestelde geslag mekaar nie in hul baaiklere gesien het nie. Hoewel die swemklere van die tydperk, volgens moderne standaarde uiters fatsoenlik was, was die algemene opinie dat dit nie as aanvaarbare klere beskou is om in die openbaar mee gesien te word nie.
Gebruik
Die badkoetse wat in Margate, Kent, gebruik is, is in 1805 soos volg deur Walley Chamberlain Oulton beskryf:
"Vierwielvoertuie, bedek met seil, met 'n seilsambreel, wat kon afsak en kantel, aan die een kant van die voertuig. Die sambreel het die baaier wat uit die koets, in die see afgeklim het, bedek sodat sy nie deur die omstanders gesien is nie. Hiervolgens was dit vir selfs die mees verfynde dames moontlik om die voordele van die see onder smaakvolle omstandighede te geniet."
Mense het met hul straatklere in die klein kamertjie van die badkoets gegaan, terwyl dit op die strand was. In die badkoets het hulle swemklere aangetrek. Mans was egter tot in die 1860's toegelaat om nakend te swem. Hulle het hulle straatklere in 'n kompartement, wat kon oplig, geplaas sodat dit droog sou bly. Alle badkoetse het waarskynlik klein vensters gehad, maar een skrywer in die Manchester Guardian van 26 Mei 1906 het hulle as 'swak verlig' beskou en gewonder waarom badkoetse nie eerder met dakvensters verbeter kon word nie. Die koets is tot in die see gery of gerol. Die koetse het oor die algemeen groot breë wiele gehad en is deur 'n perd of 'n paar perde met 'n drywer, tot in die see getrek. Hoewel dit moontlik was, was dit minder algemeen dat die koetse deur mense in en uit die water getrek is. Sommige strandoorde het houtspore in die water gehad, waarop die wiele kon rol; 'n paar het badkoetse met behulp van kabels wat deur 'n stoomenjin aangedryf is in- en uitgetrek.
Sodra die badkoets in die water was, het die diegene daarbinne, aan die see se kant met trappe in die water afgeklim. Baie masjiene het deure aan die voor- en agterkant gehad. In gevalle waar daar slegs een deur was, is die badkoets agterstevoor in see gestoot, of dit was nodig om dit om te draai nadat dit in die see ingetrek is. Dit is as essensieel beskou dat niemand op die strand enigsins die swemmer mag gesien het wanneer sy uit die badkoets in die see geklim het nie. Sommige badkoetse het seiltente by die deur aan die seekant gehad, wat in die see laat sak is, om sodoende meer privaatheid aan die swemmer te bied. By sommige strandoorde was daar 'n sogenaamde onderdompelaar, 'n sterk persoon van dieselfde geslag, wat die swemmer sou bystaan om in en uit die see te kom. Sommige onderdompelaars het die baaiers blykbaar in die water gestoot en hulle dan weer uitgepluk;  dit is skynbaar as deel van die ervaring beskou. Badkoetse het dikwels 'n klein vlaggie gehad waarmee die swemmer vir die bestuurder op die strand kon aandui dat hulle na die oewer wil terugkeer.
Geskiedenis
Volgens sommige bronne is die badkoets in 1750 in Margate, Kent, ontwikkel. Dit is egter moontlik dat dit waarskynlik eerder na die 'fatstoenlikheidsmantel' (baaikostuums was nog nie algemeen nie) en die meeste mense het naak geswem, verwys het. 'n Kwaker, mnr. Benjamin Beale, was die uitvinder van die badkoets. Die struktuur van die badkoets was eenvoudig maar redelik gerieflik, wat dit vir mense moontlik gemaak het om privaat, en onder die mees smaakvolle omstandighede te swem. In Scarborough se openbare biblioteek is daar 'n 1736-gravure deur John Setterington wat mense wat swem toon; daar is algemeen aanvaar dat dit die eerste bewyse van badkoetse was. Devon het egter beweer dat dit 'n jaar vroeër in 1735 reeds gebruik is. Badkoetse is die algemeenste in die Verenigde Koninkryk en dele van die Britse Ryk met 'n Britse bevolking, maar ook in Frankryk, Duitsland, die Verenigde State, Mexiko en ander lande, gebruik. Prins Albert het 'n badkoets op Osborne-strand naby Osborne-huis op die Wight-eiland gebruik. Koningin Victoria het ook gebruik gemaak van 'n badkoets om in te skets en te baai; sy skryf in Julie 1847 oor so 'n ervaring in haar dagboek. Na die dood van die monarg is haar badkoets as 'n hoenderhok gebruik, maar dit is in die 1950's gerestoureer en word sedert 2012 uitgestal. Volgens 'n nuusverslag was die koningin se badkoets buitegewoon ornamenteel, met 'n voorstoep en gordyne wat haar kon verberg totdat sy in die water geklim het. Daar was 'n aantrekruimte sowel as 'n sanitêre toilet in die badkoets.
Wetlike skeiding van swemareas in Brittanje het in 1901 geëindig, met die gevolg dat die gebruik van die badkoets vinnig afgeneem het. Aan die begin van die 1920's is badkoetse baie selde gebruik, selfs op strande waar daar meestal ouer swemmers was.
Die badkoetse is tot in die 1890's aktief op Engelse strande gebruik. Toe die badkoetse se gebruik toenemend afgeneem het, is dit op die strande geparkeer, waar dit vir 'n aantal jare as kleedkamers gebruik is. Teen 1914 het die meeste van die badkoetse op strande in die Verenigde Koninkryk verdwyn.
In Aldeburgh, Suffolk, was Eric Ravilious egter daartoe in staat om badkoetse op wiele te verf; dit is tot laat in 1938 nog gebruik. Op baie plekke in die wêreld word badkoetse tot vandag toe as stilstaande badhuisies gebruik.
In fiksie
Daar word ook na badkoetse verwys in 'The Woman in White' deur Willie Collins.
Retjsnoje (Astrachan-oblast)
Retsjnoje (Russies: Речное) is 'n dorpie in Astrachan-oblast, Rusland. Dit is die setel en die enigste nedersetting van die gelyknamige Retsjnoje Plaaslike Munisipaliteit wat tot Charabali-rajon behoort.
Geskiedenis
Retsjnoje is in die 18de eeu deur Kalmikiese setlaars gestig en het oorspronklik die naam Tjoemenefka gekry. Die Chosjeoetowo-choeroel op Retsjnoje is die enigste Kalmikies-Boeddhistiese tempel wat voor die Russiese Rewolusie gebou is en tot vandag toe bewaar gebly het.
In die 1940's het die dorpie 'n toestroming van immigrante beleef. Hulle was etnies Russiese Ougelowiges uit Roemenië wat die Sowjetregering na Rusland genooi het deur 'n repatriasieprogram. Die gerepatrieerdes het besluit om hulle in hierdie gebied te vestig, omdat hulle in Roemenië gewoon het in 'n soortgelyke natuurlike omgewing in die Donau-rivierdelta.
Demografie
Volgens Sensus 2010 het Retsjnoje 889 inwoners gehad. Etniese Russe vorm die meerderheid van die dorpie se bevolking.
Babilonstoringberge
Die Babilonstoringberge is 'n bergreeks wat deel is van die Kaapse Plooigordel in die Wes-Kaap, Suid-Afrika. Hierdie bergreeks strek oor 'n afstand van 17,6 km en lê in 'n noordoostelike rigting vanaf die see. Die hoogste piek in die reeks is die Babilonstoring op 1 149 meter bo seespieël.
Die hoogtes van die reeks word bewaar in die Babilonstoring-natuurreservaat. Etlike bergstrome aan die suidhange vorm sytakke van die Onrusrivier en Afdaksrivier, en hierdie voetheuwels vorm dan ook 'n vrugbare landbousone. Die Hopiesrivier en Swartrivier (albei sytakke van die Botrivier) dreineer die wes- en noordhange.
Hesperantha malvina
Hesperantha malvina is 'n meerjarige blomplant en geofiet wat tot die genus Hesperantha behoort en is deel van die fynbos. Die spesie is endemies aan die Wes-Kaap en kom in die Anysberg voor. Hier groei dit op die suidelike hellings in rotse en hange. Die plant is veilig en word as krities skaars beskou.
Christiaan III van Denemarke
Christiaan III (12 Augustus 1503 – 1 Januarie 1559) het tot met sy dood oor Denemarke en Noorweë regeer – onderskeidelik van 1534 en 1537 af. Tydens sy bewind het hy Lutheranisme as die staatsgodsdiens in sy ryke gevestig as deel van die Protestantse Hervorming.
Lewe
Christiaan was die oudste seun van Frederik I en Anna van Brandenburg. In 1523 is Frederik I tot koning van Denemarke verkies in die plek van sy broerskind Christiaan II.
Twee van Christiaan III se onderwysers was vurige hervormers wat ’n invloed op die jong prins gehad het. Hy het geen geheim gemaak van sy Lutherse sentiment nie. In 1528 het hy die Lutherse Kerk die staatskerk van Sleeswyk-Holstein gemaak.